**Miestny národný výbor v Tesárskych Mlyňanoch 1960 – 1990**

**Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **obsah** | **Názov kódu v SJ** |
| 3.1.1. | Reference kode | SK\_1550\_9752 | Referenčný kód |
| 3.1.2. | Title | Miestny národný výbor v Tesárskych Mlyňanoch | Názov jednotky opisu |
| 3.1.3. | Date(s) | 1960 – 1990 | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 2,7 bm (27 archívnych škatúľ) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Miestny národný výbor v Tesárskych Mlyňanoch | Názov pôvodcu |
| 3.2.2. | Administrative history | Nariadením Predsedníctva Slovenskej národnej rady č. 26/1945 Zb. n. o národných výboroch zo dňa 7. apríla 1945 boli národné výbory právne uvedené ako orgány štátnej moci. V roku 1949 sa zasadnutie Ústredného výboru Komunistickej strany Slovenska zaoberalo reorganizáciou národných výborov, uznieslo sa prepracovať ich štruktúru a v každej obci vybudovať miestny národný výbor. V tomto období vznikol Miestny národný výbor v Tesároch nad Žitavou a Miestny národný výbor v Mlyňanoch. V zmysle § 15, ods. 1 vládneho nariadenia č. 34/1958 Zb. o ďalších presunoch pôsobnosti a iných zjednodušeniach v štátnej správe boli na okresné národné výbory prenesené kompetencie zlučovania obcí a drobné zmeny hraníc obcí, ak ide o obce v tom istom okrese a ak so zlúčením alebo zmenou súhlasia dotknuté miestne národné výbory (§ 4, ods. 2 zákona NZ Československej republiky č. 13/1954 Zb. o národných výboroch). Na základe uznesenia rady Okresného národného výboru v Zlatých Moravciach č. 133/1960 zo dňa 26. apríla 1960 s účinnosťou od 1. júna 1960 boli obce Tesáre nad Žitavou a Mlyňany zlúčené do jednej obce so spoločným názvom Tesárske Mlyňany. Miestne národné výbor v uvedených obciach zanikli a novovzniknutý Miestny národný výbor v Tesárskych Mlyňanoch začal vykonávať svoju činnosť dňa 1. júna 1960. Nové územné členenie upravil zákon Slovenskej národnej rady č. 130/1970 Zb. o územnom členení Slovenskej socialistickej republiky a zákon Slovenskej národnej rady č. 131/1970 Zb. o zriadení krajských národných výborov Slovenskej socialistickej republiky a o opatreniach s tým súvisiacich, avšak toto sa fungovania Miestneho národného výboru v Tesárskych Mlyňanoch žiadnym spôsobom nedotklo. Pôsobnosť miestnych národných výborov bola neskôr upravená aj zákonom Slovenskej národnej rady č. 52/1982 Zb., ktorým sa mení a dopĺňa zákon o národných výboroch a upravuje sa pôsobnosť miestnych národných výborov v strediskových obciach a zákonom Slovenskej národnej rady č. 107/1988 Zb., ktorým sa mení a dopĺňa zákon o národných výboroch. Dňa 23. a 24. novembra 1990 sa konali voľby do samosprávnych orgánov obcí a v zmysle zákona Slovenskej národnej rady č. 369/1990 Zb. o obecnom zriadení boli zrušené miestne národné výbory a boli ustanovené obecné úrady, ktoré prevzali ich kompetencie. Miestny národný výbor v Tesárskych Mlyňanoch ukončil svoju činnosť a dňa 29. novembra 1990 na ustanovujúcej schôdzi Obecného úradu v Tesárskych Mlyňanoch bývalý predseda miestneho národného výboru Michal Solčiansky odovzdal úrad novozvolenej starostke obecného úradu Ľudovíke Valkovičovej. | Dejiny správy pôvodcu |
| 3.2.3. | Archival history | Pôvodca počas celej svojej existencie nemanipuloval s registratúrnymi záznamami podľa žiadnych všeobecne platných smerníc ani na základe vlastných interných predpisov. Uvedená skutočnosť bola predchodcom Štátneho archívu v Nitre pôvodcovi opakovane vytknutá aj pri previerkach správy registratúry v rokoch 1964, 1974, 1978 a 1984. Okrem iných nedostatkov nebol v registratúrnych denníkoch pri registratúrnych záznamoch priradený znak hodnoty, lehota uloženia ani referent, ktorému bol spis pridelený na vybavenie a taktiež nebol vyznačený spôsob vybavenia jednotlivých spisov. Na podaniach absentovali prezentačné pečiatky a ak sa aj na podaniach nachádzali, často bol v nich vyznačený iba dátum a číslo podania, spisové obaly pôvodca nepoužíval vôbec. Spisy sa v rámci ročníkov manipulovali chronologicko-numericky, s výnimkou niektorých umelo vytvorených skupín písomností, hlavne účtovných, ktoré boli uložené v skupinách spolu za všetky ročníky spolu. | Dejiny archívneho fondu |
| 3.2.4. | Immediate source of acquisition or transfer | Dňa 31. decembra 1971 pod prírastkovým číslom 590 a dňa 31. augusta 1983 pod prírastkovým číslom 731 boli predchodcom Štátneho archívu v Nitre prevzaté archívne dokumenty pôvodcu bez preberacieho zoznamu. Podľa údajov v prírastkovej knihe to boli zápisnice rady, pléna a komisií Miestneho národného výboru v Tesárskych Mlyňanoch, ako aj administratívne spisy, protokoly a účtovné knihy a dokumenty. Dňa 22. októbra 1997 boli pod prírastkovým číslom 1102 na základe preberacieho protokolu č. ŠOKA-97/00656 prevzaté archívne dokumenty Miestneho národného výboru v Tesárskych Mlyňanoch z rokov 1970 – 1989 v počte 256 položiek a v roku 2006 pod prírastkovým číslom 1284 boli Obecným úradom v Tesárskych Mlyňanoch protokolárne odovzdané a prevzaté účtovné dokumenty prevádzkarne MNV. | Spôsoby získavania archívnych prírastkov |
| 3.3.1. | Scope and contents | Fond obsahuje zápisnice pléna miestneho národného výboru z rokov 1961 – 1990 (18 kníh), rady miestneho národného výboru z rokov 1960 – 1990 (21 úradných kníh), zápisnice komisií z rokov 1961 – 1989 (50 úradných kníh), zápisnice výboru žien (1960 – 1967, zápisnice miestnej organizácie ROH (1980 – 1981) a zápisnice Miestneho kultúrneho strediska (1987 – 1988). Úradné knihy dopĺňajú evidencie priestupkov (1968, 1971 – 1989) a evidencie overovania listín (1976 – 1990). Spisový materiál z rokov 1960 – 1990 spolu s registratúrnymi denníkmi z rokov 1964 – 1966 a 1979 – 1989 predstavuje iba 0,48 bm písomností. Fond dopĺňajú písomnosti účtovného charakteru. Sú to účtovné denníky, knihy príjmov, výdavkov a pohľadávok, denníky platieb a návratiek, predpisov a odpisov, predpisy a zoznamy vyrubovaných daní. Účtovné písomnosti tvoria prevažne rozpočty, výkazy o plnení rozpočtu, rozbory a previerky hospodárenia, taktiež zápisnice z previerok a periodických revízií na úseku hospodárenia z rokov 1960 – 1990. Účtovné zostavy sa zachovali len rokov 1984 – 1989. Medzi ostatný účtovný materiál sú zaradené účtovné knihy a spisy prevádzkarne MNV, osvetovej besedy a miestneho kultúrneho strediska. | Obsah a rozsah archívneho fondu |
| 3.3.2. | Appraisal, destruction and scheduling information | Dňa 27. 7. 1965 bol Miestnym národným výborom v Tesárskych Mlyňanoch podaný návrh na vyradenie registratúrnych záznamov bez znaku hodnoty „A“, ktorý bol protokolárne pod č. Arch. 160/1965 dňa 10. 8. 1965 schválený. Dňa 21. septembra 1997 bol Obecným úradom v Tesárskych Mlyňanoch predložený návrh na vyradenie registratúrnych záznamov so znakom hodnoty „A“ a bez znaku hodnoty „A“ navrhnutých na vyradenie. Predmetom vyradenia boli zápisnice rady a pléna MNV, registratúrne záznamy administratívneho a účtovného charakteru so znakom hodnoty „A“ a registratúrne záznamy účtovného charakteru bez znaku hodnoty „A“. Rozhodnutím č. ŠOKA-97/00655 bol vyhotovený protokol o vykonaní odbornej archívnej prehliadky a návrh na vyradenie bol schválený. | Vyraďovanie a hodnotenie |
| 3.3.3. | Accruals | Neočakávajú sa. | Možné prírastky |
| 3.3.4. | System of arrangement | Písomnosti fondu Miestny národný výbor v Tesárskych Mlyňanoch sú rozčlenené do troch základných skupín: úradné knihy, spisový materiál a účtovný materiál. Pri úradných knihách je inventárnou jednotkou jeden ročník zápisníc. Keďže pôvodca sa pri manipulácii so spismi neriadil žiadnymi platnými smernicami pre manipuláciu s registratúrnymi záznamami a záznamom neboli prideľované registratúrne znaky ani lehoty uloženia a aj vzhľadom na malé množstvo archívnych dokumentov, sú tieto uložené chronologicko-numericky. Inventárnou jednotkou pri spisoch je súbor archívnych dokumentov za jeden kalendárny rok. Pri účtovnom materiáli je inventárnou jednotkou skupina účtovných kníh alebo písomností za jeden kalendárny rok. | Spôsob usporiadania |
| 3.4.1. | Conditions governing acces | Prístupný. Prístupnosť niektorých dokumentov (napr. obsahujúcich osobné údaje) môže byť obmedzená v zmysle § 13 zákona č. 392/2002 Z. z. o archívoch a registratúrach a o doplnení niektorých zákonov v znení neskorších a podľa zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený | Fyzický stav a technické požiadavky |
| 3.4.5. | Finding aids | Štátny okresný archív v Nitre, Gabriela Arpášová: Miestne národné výbory v Mlyňanoch, v Tesároch nad Žitavou, v Tesárskych Mlyňanoch, združený inventár, Nitra, 1999, evidenčné číslo 3432, 89 strán. | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Novozámocká 273, 951 12 Ivanka pri Nitre | Existencia a umiestnenie originálov |
| 3.5.2. | Existence and location of copies | Informácie nie sú známe. | Existencia a umiestnenie kópií |
| 3.5.3. | Related units of description | Miestny národný výbor v Mlyňanoch 1950 – 1960  Miestny národný výbor v Tesároch nad Žitavou 1950 – 1960 | Súvisiace jednotky opisu |
| 3.5.4. | Publikation note | Informácie nie sú známe. | Informácie o publikovaní |
| 3.6.1. | Note | Pri požiadavke na štúdium je potrebné uviesť inventárne číslo, číslo škatule a číslo spisu, pokiaľ je uvedené. | Poznámka |
| 3.7.1. | Archivist´s note | Mgr. Elena Galandová | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition | Pravidlá alebo zásady |
| 3.7.3. | Date(s) of descriptions | 17.06.2019 | Dátum vyhotovenia opisu |